proxectonos/corpus_dominio_legal_administrativo_tmp huggingface dataset:
13/09/2022 | Administración LocalMunicipal
Muros
Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura correspondente ao 2º trimestre do ano 2022

O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 2º TRIMESTRE de 2022 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid nº 2 baixo en Muros, de luns a venres de 09:00 a 13:45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2 baixo en Muros, de luns a venres (excepto os mércores) de 09:00 a 13:30 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 8 de setembro de 2022 A alcaldesa María Inés Monteagudo Romero
13/09/2022 | Administración LocalMunicipal
Mugardos
Avocación de competencia pola Alcaldía para o servizo de catering no lugar de Beiramar, pola modalidade de contrato menor. Expte.1719/2022.

O sr. Alcalde do Concello de Mugardos, con data 05.08.2022, dictou a Resolución núm.2022-0753, de avocación da competencia (delegada na Xunta de Goberno Local mediante a Resolución de Alcaldía 1414/2019, de 13.12.2019, punto cuarto, apartado segundo modificado pola Resolución da Alcaldía núm.56/2021, de 21.01.2021) “como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 5.000 euros e non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.”, de xeito puntual e única e exclusivamente adxudicar o expediente de contratación do SERVIZO DE CATERING NO LUGAR DE BEIRAMAR. Mugardos, asinado dixitalmente polo alcade do Concello de Mugardos, D. Steven Daniel Leites Ochaita, o 5 de setembro de 2022
13/09/2022 | Administración LocalMunicipal
Vilarmaior
Secretaría - Intervención
Aprobación inicial modificación bases de execución do orzamento 2022

Aprobada inicialmente polo Pleno do Concello o día 08 de setembro de 2022, a modificación das bases de execución do orzamento para o exercicio económico de 2022, para incluír unha nova subvención nominativa, en cumprimento do disposto no artigo 169.1 do RDL 2/2004, e disposicións concordantes, se expón ao público polo prazo de quince días hábiles, que empezará a contarse desde o seguinte ao da inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes. Se durante o citado prazo non se tiveran presentado reclamacións, entenderase definitivamente aprobada, de acordo co disposto no artigo 169.1 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. Vilarmaior, 08 de setembro de 2022. O ALCALDE, Carlos Vázquez Quintián
13/09/2022 | Administración LocalMunicipal
Fene
Secretaría
Aprobación definitiva de expediente de modificación das bases de execución do orzamento de 2022, número 1/2022

En cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP nº 152, de data 11/08/2022), queda automaticamente elevado a definitivo o acordo plenario do Concello de Fene, de data 04/08/2022, de aprobación inicial do expediente de modificación das Bases de execución do orzamento do exercicio de 2022, número 1/2022: modificación do Anexo I-Relación nominal de subvencións nominativas. procedéndose á publicación do anexo I que se transcribe: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. Fene, 07 de setembro de 2022 A alcaldesa en funcións Asdo.: Alejandra Permuy Meizoso
13/09/2022 | Administración LocalMunicipal
Vilarmaior
Secretaría - Intervención
Aprobación inicial expediente modificación de créditos 7/2022

O Pleno Municipal en sesión ordinaria celebrada o día 08 de setembro de 2022 acordou aprobar inicialmente o expediente de modificación de créditos núm.7/2022, suplemento de crédito. O expediente exponse ao público polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante o dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril, e os artigos 169 e 177.2 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo. Vilarmaior, 08 de setembro de 2022 O Alcalde Carlos Vázquez Quintián
08/06/2022 | Administración LocalMunicipal
Cerceda
Aprobación do padrón do mes de xuño correspondente a taxa de contribuintes polo uso da escola infantil municipal “Os Pillabáns”

O decreto de alcaldía 513/2022, de 01/06/2022 aprobou o padrón da taxa municipal polo servizo da escola infantil municipal “Os Pillabáns”, correspondente ó mes de xuño o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público da escola infantil municipal “Os Pillabáns”, incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 2 de xuño de 2022 O Alcalde do Concello de Cerceda D. Roberto Sebastian Antonio Aday Maganes Rocamora.
08/06/2022 | Administración LocalMunicipal
Brión
Aprobación inicial do padrón do lixo exercicio 2022

Por resolución de Alcaldía, de 2 de xuño de 2022, acordouse aprobar inicialmente o Padrón Municipal de Recollida do Lixo correspondente ao exercicio 2022, por un importe de trescentos setenta e nove mil novecentos trinta e catro con setenta e nove céntimos de euro (379.934,79 €)., o que se fai público para que no prazo de 15 días hábiles contados a partir do día seguinte ó da publicación do presente anuncio no BOP, os interesados poidan presentar as reclamacións que consideren oportunas. De non producirse reclamacións durante o citado período, o acordo elevarase automáticamente a definitivo. Esta publicación sirve de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Brión, 2 de xuño de 2022 O ALCALDE Asdo: Pablo Lago Sanmartín
08/06/2022 | Administración LocalMunicipal
Ames
Listas cobratorias do prezo público pola prestación do servizo das escolas infantís A Madalena e O Bosque, período xuño 2022.

Por Decretos de Alcaldía de data 2 de xuño de 2022 aprobáronse as liquidacións correspondentes a: Lista cobratoria do prezo público pola prestación do servizo da escola infantil O Bosque, período xuño 2022. Lista cobratoria do prezo público pola prestación do servizo da escola infantil A Madalena, período xuño 2022. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto refundido da Lei reguladora de facendas locais, quedan expostos ao público durante o prazo no que o prezo público se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nas listas cobratorias contributivas e notificadas colectivamente mediante o presente anuncio, os interesados poderán interpor os seguintes recursos: Reposición, perante a alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. Calquera outro recurso que as persoas interesadas consideren oportuno. Prazo de ingreso: o período voluntario de cobranza dos prezos públicos indicados, para o concello de Ames, será do día 10 de xuño de 2022 ao 10 de agosto de 2022, ámbolos dous inclusive. Lugar de ingreso: En calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 10 de agosto de 2022 obter un duplicado nas oficinas do concello de Ames sitas en: Bertamiráns: Praza Horta de Abaixo nº 6, local 18 Milladoiro: Rúa Viorneira 6 Bx OFICINA VIRTUAL TRIBUTARIA: https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 2 xuño de 2022 O alcalde: José Blas García Piñeiro
08/06/2022 | Administración LocalMunicipal
Curtis
Lista definitiva de admitidas e excluídas do proceso selectivo de asesora psicolóxica CIM de Curtis, nomeamento tribunal, lugar e data de celebración das probas

ANUNCIO Listaxe definitiva de admitidos e excluídos no proceso selectivo para a cobertura, mediante persoal laboral fixo, dunha vacante de asesora psicolóxica do Centro de Información á Muller, incluída na OEP do Concello de Curtis do ano 2022 para estabilización de emprego temporal, nomeamento de tribunal cualificador, lugar e data de celebración das probas Mediante resolución da alcaldía núm.362/2022, de data 07/06/22, aprobouse a listaxe definitiva de admitidos e excluídos no proceso selectivo para a cobertura, mediante persoal laboral fixo, dunha vacante de asesora psicolóxica do Centro de Información á Muller, incluída na OEP do Concello de Curtis do ano 2022 para estabilización de emprego temporal, nomeamento do tribunal cualificador, lugar e data de celebración das probas, que deseguido se transcriben: “PRIMEIRO.–Aprobar a listaxe definitiva de admitidas e excluídos no proceso selectivo dunha asesora psixolóxica do centro de información á muller do Concello de Curtis, que figura coma anexo na presente resolución. SEGUNDO.–Nomear aos seguintes membros do Tribunal Cualificador: – Presidente: Titular: Antonio Gómez-Iglesias Casal, funcionario de carreira con habilitación nacional da administración local. Suplente: Rosa María Buján Ordóñez, funcionaria de carreira con habilitación nacional da administración local. – Vogais: Titular: Pablo Burgos Iglesias, técnico funcionario de carreira da administración tributaria. Suplente: Jenny Alejandra Cestelo Cumbres, técnica persoal laboral fixo da administración local. Titular: Icar Lopez de Abechuco Zanfaño, técnica funcionaria de carreira da administración local. Suplente: Myriam Pilar Bewick Lores, técnica funcionaria de carreira da administración local. Titular: Algirdas Amadin Cervan, técnica funcionaria de carreira da administración local. Suplente: Sonia Seoane González, técnica funcionaria de carreira da administración local. – Secretario: Titular: Juan María Insua Santamaría, técnico funcionario de carreira da administración local. Suplente: José Manuel Rodríguez Costa, técnico persoal laboral fixo da administración local. TERCEIRO.–Convocar ao tribunal cualificador para a celebración da fase de concurso o vindeiro Mércores 22/06/22, ás 9.00 horas, nas oficinas municipais sitas en Curtis. CUARTO.–Convocar aos aspirantes para a celebración da fase de oposición nas seguintes datas: 1.ª proba: mércores 22/06/22, ás 9.30 horas.2.ª proba: luns 27/06/22, ás 9.30 horas. QUINTO.–Dar publicidade á presente resolución mediante anuncio no Boletín Oficial Provincial, na páxina web (www.curtis. gal) e no taboleiro de anuncios electrónico municipal.” ANEXO Listaxe definitiva de admitidas Listaxe definitiva de excluídas Curtis, 7 de xuño de 2022. O alcalde Javier Francisco Caínzos Vázquez
08/06/2022 | Administración LocalMunicipal
San Sadurniño
Aprobación inicial do regulamento do horario laboral, vacacións e licenzas do persoal do Concello de San Sadurniño

ANUNCIO ASUNTO: APROBACIÓN INICIAL DO REGULAMENTO DO HORARIO LABORAL, VACACIÓNS E LICENZAS DO PERSOAL DO CONCELLO DE SAN SADURNIÑO. O Pleno do Concello de San Sadurniño, en sesión ordinaria de data 26.05.2022, aprobou inicialmente o regulamento do complemento de produtividade e das gratificacións do persoal do Concello de San Sadurniño, polo que conforme cos artigos 49 e 70 da Lei 7/1985, de 2 de abril exponse ao público por prazo de 30 días hábiles, a contar dende o día seguinte ao da publicación deste anuncio, durante o cal os interesados poderán examinalo na Secretaría do Concello e presentar as reclamacións que estimen oportunas. Transcorrido ese prazo sen presentarse reclamacións, suxestións ou alegacións, a aprobación do regulamento elevarase a definitiva. San Sadurniño, 3 de junio de 2022. O alcalde-presidente Secundino García Casal
08/06/2022 | Administración LocalMunicipal
Negreira
Anuncio relativo á aprobación do padrón da taxa de recollida de lixo correspondente ó exercicio 2022 do Concello de Negreira

A Xunta de Goberno Local, en sesión celebrada con data de 02 de xuño de 2022, aprobou o padrón da taxa de recollida de lixo correspondente ó exercicio 2022. O que se fai público, durante o prazo de 15 días a contar a partir do seguinte ó da publicación deste anuncio para a eventual presentación de reclamacións. Negreira, 03 de xuño de 2022 Manuel Ángel Leis Míguez Alcalde – Presidente
08/06/2022 | Administración LocalMunicipal
Cerceda
Aprobación do padrón fiscal polo uso dun espazo no viveiro industrial de empresas do Concello de Cerceda - maio 2022

Por decreto da alcaldía 519/2022, do 2 de xuño de 2022, aprobouse o Padrón fiscal do uso dun espazo no Viveiro industrial de empresas por importe de 1.347,45 €, correspondente ao mes de maio de 2022. Exponse ao público polo prazo de quince días hábiles, a contar dende o seguinte ao da publicación do anuncio no Boletín Oficial da Provincia da Coruña e no taboleiro de anuncios do Concello de Cerceda. En dito prazo, os interesados poderán examinar o padrón e formular as reclamacións que estimen oportunas, producindo o anuncio os efectos de notificación colectiva, ao amparo do art.102 da Lei Xeral Tributaria. O prazo de cobramento en período voluntario será de dous meses a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa polo uso dun espazo no Viveiro industrial de empresas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a alcaldía-presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, coa excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdición Contencioso Administrativa. Todo isto sen prexuízo de que se poida interpoñer calquera outro que estime convinte en defensa dos seus intereses. Cerceda, 3 de xuño de 2022. O alcalde, Juan Manuel Rodríguez García (documento asinado electronicamente)
08/06/2022 | Administración LocalMunicipal
Curtis
Listaxe definitiva de admitidos e excluídos do proceso selectivo de educador/a familiar do Concello de Curtis, nomeamento de tribunal, lugar e data de celebración das probas

ANUNCIO Listaxe definitiva de admitidos e excluídos no proceso selectivo para a cobertura, mediante persoal laboral fixo, dunha vacante de educador/a familiar, incluída na OEP do Concello de Curtis do ano 2022 para estabilización de emprego temporal, nomeamento de tribunal cualificador, lugar e data de celebración das probas Mediante resolución da alcaldía núm.361/2022, de data 07/06/22, aprobouse a listaxe definitiva de admitidos e excluídos no proceso selectivo para a cobertura, mediante persoal laboral fixo, dunha vacante de educador/a familiar, incluída na OEP do Concello de Curtis do ano 2022 para estabilización de emprego temporal, nomeamento de tribunal cualificador, lugar e data de celebración das probas, que deseguido se transcriben: “PRIMEIRO.–Aprobar a listaxe definitiva de admitidos/as e excluídos/as no proceso de selección dunha educadora familiar coma persoal laboral fixo, da OPE do ano 2022 de estabilización do emprego temporal, que figura coma anexo nesta resolución. SEGUNDO.–Nomear aos seguintes membros do Tribunal Cualificador: – Presidente: Titular: Antonio Gómez-Iglesias Casal, funcionario de carreira con habilitación nacional da administración local. Suplente: Rosa María Buján Ordóñez, funcionaria de carreira con habilitación nacional da administración local. – Vogais: Titular: Celsa M.ª Casas López, técnica persoal laboral fixo da administración local. Suplente: Juan María Insua Santamaría, técnico funcionario de carreira da administración local. Titular: Sonia Seoane González, técnica funcionaria de carreira da administración local. Suplente: José Manuel Rodríguez Costa, técnico persoal laboral fixo da administración local. Titular: Julio Vicente Garcia de Madinabeitia Ranson, técnica funcionaria de carreira da administración local. Suplente: Maria Encina Richard Marcelo Fraga Carnoto, técnica funcionaria de carreira da administración local. – Secretario: Titular: Maria Reposo Genua Lopez Amor, técnico funcionario de carreira da administración tributaria. Suplente: Rebeca Vázquez Vázquez, funcionaria de carreira con habilitación nacional da administración local. TERCEIRO.–Convocar aos membros do Tribunal Cualificador para a celebración da fase de concurso o vindeiro mércores día 22/06/22, ás 11.15 horas. CUARTO.–Convocar aos aspirantes para a celebración das probas da fase de oposición nas oficinas municipais sitas en Curtis: – 1.ª proba: mércores 22/06/22, ás 11.30 horas. – 2.ª proba: martes 12/07/22, ás 10.00 horas. QUINTO.–Dar publicidade á presente resolución mediante anuncio no Boletín Oficial Provincial, páxina web (www.curtis. gal) e taboleiro de anuncios electrónico municipal.” ANEXO Listaxe definitiva de admitidos/as Listaxe definitiva de excluídos/as Curtis, 7 de xuño de 2022. O alcalde Javier Francisco Caínzos Vázquez
08/06/2022 | Administración LocalMunicipal
Cambre
Edicto padrón da taxa por aproveitamentos especiais da vía pública con caixeiros automáticos e outros elementos análogos adosados aos edificios e con acceso directo desde a vía pública do ano 2021

Por resolución de concelleira delegada da Área de Economía, Facenda e Recursos Humanos núm.993/2022, de data 30 de maio de 2022, acordouse: Primeiro: Aprobar o padrón da taxa por aproveitamentos especiais da vía pública con caixeiros automáticos e outros elementos análogos adosados aos edificios e con acceso directo desde a vía pública, correspondente ao exercicio 2021, composto por 12 recibos, de ABANCA CORPORACION BANCARIA S. A. a CAIXABANK S. A., por un importe total de seis mil douscentos corenta e un euros con cincuenta céntimos (6.241,50 euros). Segundo: Expoñer ao público todos os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Terceiro: Contra as liquidacións incorporadas ao padrón os interesados poderán interpoñer recurso de reposición ante a alcaldía, segundo o disposto no artigo 14.2 do Real Decreto Legislativo 2/2004, do 5 de marzo, polo que se aproba o texto refundido da Lei reguladora das facendas locais, no prazo de un mes contado desde o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación do recurso poderase interpoñer recurso contencioso-administrativo ante o Xulgado do contencioso-administrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. Cambre, 3 de junio de 2022 A concelleira delegada da Área de Economía, Facenda e Recursos Humanos P. D. (R. A. nº 1323/2019, do 1 de xullo) María Dolores Pan Lesta
08/06/2022 | Administración LocalMunicipal
Toques
Padron de aboados ao servizo de abastecemento de auga da traída municipal do 1º trimestre de 2022

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga, canon da auga e conservación de contadores e acometidas, correspondente ao 1º trimestre de 2022, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consorte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Toques, 03 de xuño de 2022. O Alcalde, Asdo.: Jose Angel Penas García
08/06/2022 | Administración LocalMunicipal
Cariño
Anuncio cobramento PAI maio 2022

No Decreto da Alcaldía 224/2022, de data 02 de xuño de 2022, aprobáronse os padróns fiscais de contribuíntes que deseguido se relacionan: - Prezo público pola prestación do servizo do punto de atención á infancia, correspondente ó mes de maio de 2022. Prazo de ingreso: O prazo de ingreso en período voluntario será dende o día 2 de xuño de 2022 ata o 1 de agosto de 2022 ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, de 17 de decembro. De non presentarse reclamacións entenderase defnitivamente aprobado o Padrón emprezando a contar o prazo dun mes para a interposición do recurso de reposición ante o Sr. Alcalde Presidente. O presente anuncio ten carácter de notificación colectiva ao amparo do disposto no artigo 102,3 da lei xeral tributaria, e o artigo 24 do regulamento xeral de recadación. Recursos: Con carácter postestativo, poderá interpoñer ante o mesmo órgano que ditou esta Resolución, recurso de reposición no prazo de un mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 2 de xuño de 2022. O Alcalde José Miguel Alonso Pumar
08/06/2022 | Administración LocalMunicipal
Muros
Exposición das listas de contribuíntes das taxas polo servizo de subministración de auga, canon autonómico de auga e coeficiente de vertedura

Exposición ao público das listas de contribuíntes das taxas polo servizos de subministración de auga, canon autonómico da auga e coeficiente de vertedura O Concello de Muros expón ao público as listas de contribuíntes da taxa polos servizos de subministración de auga, canon autonómico da auga e coeficiente de vertedura, correspondente ao 1.º TRIMESTRE de 2022 por medio de anuncio, no taboleiro de edictos da Corporación, e no Boletín Oficial da Provincia da Coruña. As persoas e entidades interesadas poderán presentar as suxestións e reclamacións que xulguen oportunas no prazo de 15 días soltos, contados desde a publicación deste anuncio no BOP. De non habelas, as listas entenderanse aprobadas definitivamente. As anteditas listas foron elaboradas pola empresa concesionaria ESPINA & DELFÍN, S. L. e están a disposición das persoas interesadas na casa do Concello de Muros, Curro da Praza n.º 1, e na oficina de ESPINA & DELFÍN, S. L. na rúa do Cid n.º 2 baixo en Muros, de luns a venres de 9.00 a 13.45 horas (excepto os mércores). Este anuncio serve de notificación colectiva a todos os contribuíntes consonte o artigo 102.3 da Lei 58/2003, do 17 de decembro, xeral tributaria, e de anuncio de cobranza consonte o artigo 24 do Regulamento xeral de recadación (Rd 939/2005, do 29 de xullo). Contra a aprobación definitiva das listas das anteditas taxas municipais, as persoas interesadas poderán interpoñer recurso de reposición, previo ao contencioso-administrativo, perante a Xunta de Goberno Local do Concello durante o prazo dun mes que se contará desde que remate o prazo desta exposición ao público (artigo 14 da Lei reguladora das facendas locais (Rd 2/2004, do 5 de marzo). Contra a liquidación do canon autonómico da auga e coeficiente de vertedura pódese interpoñer reclamación económico-administrativa perante o órgano económico-administrativo da Comunidade Autónoma de Galicia tamén no prazo dun mes desde que se entende producida a notificación (artigo 49.7 do Decreto da Xunta de Galicia 136/2012, do 31 de maio). O pago das taxas, canon autonómico da auga e coeficiente de vertedura pódese realizar nas oficinas de ESPINA & DELFÍN, S. L. situadas na rúa do Cid n.º 2-baixo en Muros, de luns a venres (excepto os mércores) de 9.00 a 13.30 horas. O período voluntario de pagamento é de dous meses a partir do día en que finalice a exposición ao público dos padróns. Transcorrido ese período, as débedas pendentes esixiranse pola vía de constrinximento co recargo de prema, os xuros de mora e as custas que se produzan. No tocante ao canon autonómico da auga, a vía de constrinximento será realizada pola Consellería de Facenda da Xunta de Galicia. Muros, 3 de xuño de 2022. A alcaldesa María Inés Monteagudo Romero
08/06/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
DH. A15.69282. Solicitude de concesión de augas públicas presentada por José Manuel Suárez Calo (Tordoia)

SERVIZO TERRITORIAL DA ZONA HIDROGRÁFICA DE GALICIA CENTRO ANUNCIO Expediente: DH. A15.69282 Dorota Agnieszka Ubreva Mujal, con DNI 33***687T, solicita de Augas de Galicia un caudal de 3.650 m 3 /ano, procedente dun manancial no lugar de o Castro, parroquia de A Vila de Abade (San Cibrán), no concello de Tordoia, (A Coruña), con destino a uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.69282 As características do aproveitamento son: SOLICITANTE: Dorota Agnieszka Ubreva Mujal CAUDAL: 0,1157 litros/segundo DESTINO: Gandeiro ORIXE: manancial LUGAR: O Castro. PARROQUIA: A Vila de Abade (San Cibrán) CONCELLO: Tordoia Descrición: O manancial atópase na parcela con referencia catastral 15085A501001880000EB, coordenadas UTM X:531250; Y:4770725, ETRS89 HUSO 29. Ten un diámetro 1,10 m e unha profundidade de 2 m que se corresponde ao depósito de acopio. O traxecto da traída ata as cortes ten un recorrido total de 570 metros, dende o manancial ata a ubicación do depósito de abastecemento das cortes, gando, limpeza das mesmas e outros usos agropecuarios. A tubaxe de condución é de PVC dun diámetro de 50 mm. Todo o seu recorrido realízao pola marxe dos camiños existentes. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Tordoia ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, o xefe do Servizo Territorial - Jesús Antonio Manrique Merino (sinatura dixital), Santiago de Compostela.2 de xuño de 2022.
08/06/2022 | Administración LocalMunicipal
Ames
Aprobación inicial da undécima modificación puntual da relación de postos de traballo (RPT) do Concello de Ames

ANUNCIO Aprobación inicial da undécima modificación puntual da relación de postos de traballo (RPT) do Concello de Ames. Expediente GD: 4706/2022 En sesión plenaria ordinaria do 31.05.2022 prestouse aprobación inicial á undécima modificación puntual da relación de postos de traballo (RPT) do Concello de Ames. En cumprimento do acordo plenario do 31.05.2022, o dito acordo de aprobación inicial sométese a exposición pública, mediante anuncio no Boletín Oficial da Provincia e no taboleiro de anuncios da sede electrónica do Concello, por prazo de 20 días hábiles, a efectos de exame e reclamacións. Para o suposto de non presentarse reclamacións, o acordo de aprobación inicial da undécima modificación puntual da relación de postos de traballo (RPT) do Concello de Ames, quedará elevado a definitivo de forma automática. ANEXO 11.ª modificación puntual da RPT do Concello de Ames. PRIMEIRA MODIFICACIÓN. Creación, dentro do Departamento de Policía Local, dun novo posto de Oficial (código 04.00.22) derivado da amortización dun posto de Policía Local (código 04.00.22) actualmente vacante Adscrición orgánica do novo posto Adscrición administrativa. Departamento de Policía Local Código identificativo.04.00.22. Características funcionais, profesionais e aqueloutras definitorias do novo posto. Ficha descritiva. Por tratarse dun posto idéntico aos outros de Oficial xa previstos na RPT, aplicaráselle a mesma ficha descritiva destes. Valoración económica do novo posto. Fixación do nivel de destino e do complemento específico. Por tratarse dun posto idéntico aos outros de Oficial xa previstos na RPT, aplicaráselle a mesma valoración económica destes; isto é, o mesmo CD e CE, nos termos seguintes: CD: 18 (275 puntos) CE: 11.511,88 € (425 puntos) SEGUNDA MODIFICACIÓN. Incorporación á RPT, como consecuencia da regularización de supostos de emprego temporal de natureza estrutural, dun posto de Técnico/a do Ciclo Integral da Auga (código 10.00.02) adscrito ao Departamento de Infraestruturas, Obras e Servizos Básicos, así como de dous postos de Técnico Medio de Inserción Laboral (códigos 11.01.04. e 11.01.05) adscritos ao Servizo de Promoción Económica do Departamento de Promoción Económica, Turismo e Medio Ambiente.1.º. Adscrición orgánica dos novos postos. Técnico do Ciclo Integral da Auga Adscrición administrativa. Departamento de Infraestruturas, Obras e Servizos Básicos Código identificativo: 10.00.02. Técnico/a Medio Inserción Laboral (2): Adscrición administrativa. Departamento de Promoción Económica, Turismo e Medio Ambiente, Servizo de Promoción Económica Códigos identificativos: 11.01.04. e 11.01.05.2.º. FIXACIÓN DAS CARACTERÍSTICAS FUNCIONAIS, PROFESIONAIS E AQUELOUTRAS DEFINITORIAS DOS NOVOS POSTOS. FICHA DESCRITIVA.3.º. VALORACIÓN ECONÓMICA DOS NOVOS POSTOS. Fixación do Nivel de Destino e do Complemento Específico Ames, 3 de xuño do 2022. O alcalde José Blas García Piñeiro
08/06/2022 | Administración LocalMunicipal
Mugardos
Delegación de funcións da Alcaldía na 1.ª tenente de alcalde o 3 de xuño de 2022

A N U N C I O O Sr. alcalde do Concello de Mugardos, con data 02.06.2022, dictou a Resolución que de seguido se transcribe: “RESOLUCIÓN DA ALCALDÍA Alcalde-presidente Juan Domingo De Deus Fonticoba Asunto: DELEGACIÓN DE FUNCIÓNS DA ALCALDÍA NA 1.ª TENENTE DE ALCALDE O 3 DE XUÑO DE 2022 Tendo que ausentarme do municipio o 3 de xuño de 2022, por asuntos persoais. Pola presente, e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), RESOLVO: Primeiro. –Delegar a totalidade das miñas funcións na 1.ª tenente de alcalde, Dna. SALAMATA PEDRO ALBERTO TURRERO VRAJITORU, o 3 de xuño de 2022. Na documentación elaborada farase constar a autorización de dita delegación. Segundo. –Da presente resolución darase conta ó Pleno da Corporación na primeira sesión que este celebre, notificarase persoalmente á interesada, e publicarase no Boletín Oficial da Provincia, sen prexuízo da súa efectividade dende o día seguinte ó da data da mesma. Mugardos, asinado dixitalmente na data que figura na marxe polo alcalde.” Asinado dixitalmente polo Sr. alcalde, D. Juan Domingo de Deus Fonticoba, en data 2 de maio de 2022.
08/06/2022 | Administración LocalMunicipal
Vedra
Secretaría-Intervención
Composición Comisións Informativas Permanentes como consecuencia da toma de posesión de novo concelleiro

Representantes do Grupo Municipal do BNG nas Comisións Informativas Permanentes. Con motivo da renuncia de don Vicente Patricio Celik Punga e logo da toma de posesión como concelleiro de don Gicu Floare Labena, os representantes do Grupo Municipal do BNG nas Comisións Informativas Permanentes son os seguintes: Comisión Informativa de Economia e Especial de Contas: DªEva Mar Bielsa Mediña. Comisión Informativa de Urbanismo e Plans: D Gicu Floare Labena. Comisión Informativa de Asuntos Xerais: Dª. Sobia Moas Laloux. Vedra, 03 de xuño de 2022 O Alcalde Asdo. Carlos Martínez Carrillo
08/06/2022 | Administración LocalMunicipal
A Coruña
Persoal
Anuncio de modificación de nomeamento de administrativos/a, como persoal funcionario de carreira, promoción interna. C. E.2/20

Servizo de Recursos Humanos ANUNCIO Por Resolución do concelleiro delegado de Economía, Facenda e Réxime Interior, por delegación da Xunta de Goberno Local, de data 1 de xuño de 2022, resolveuse o seguinte: Primeiro. –Modificar a Resolución do 16/05/2022 (BOP núm.97, do 24/05/2022) do Concelleiro delegado de Economía, Facenda e Réxime Interior, mediante a que se nomea a 121 persoas aspirantes que superaron o proceso selectivo para o ingreso como persoal funcionario de carreira, pola quenda de promoción interna, nas prazas de administrativos/as (subgrupo C1), da escala de administración xeral, subescala administrativa, en orde a substituír a Manuel Emilio Cortinhas Cociu (DNI ***9954**), polo seguinte aspirante con maior puntuación que superou o proceso selectivo Ramiro Vicente Abrodos Vallaure (DNI ***2731**), cunha puntuación de 60,34 puntos. Segundo. –Nomear como persoal funcionario de carreira na praza de administrativo/a, da escala de Administración xeral, subescala administrativa, do subgrupo C1, á persoa aspirante aprobada que se relaciona no anexo a este informe, con expresión do destino, en adscrición definitiva, que se lle adxudica. Para adquirir a condición de persoal funcionario de carreira, a persoa anteriormente relacionada deberá cumprir os requisitos esixidos no artigo 60 da Lei 2/2015, do 29 de abril, e tomar posesión no prazo dun mes, que comezará a computarse desde o día seguinte á publicación da correspondente resolución. Terceiro. –De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. ANEXO A Coruña, 1 de xuño de 2022. A XUNTA DE GOBERNO LOCAL, P. D. (03/07/2019) O director de Economía, Facenda e Réxime Interior Manuel Ángel Jove Losada
08/06/2022 | Administración LocalMunicipal
San Sadurniño
Aprobación inicial do regulamento do complemento de produtividade e das gratificacións do persoal do Concello de San Sadurniño

ANUNCIO ASUNTO: APROBACIÓN INICIAL DO REGULAMENTO DO COMPLEMENTO DE PRODUTIVIDADE E DAS GRATIFICACIÓNS DO PERSOAL DO CONCELLO DE SAN SADURNIÑO. O Pleno do Concello de San Sadurniño, en sesión ordinaria de data 26.05.2022, aprobou inicialmente o regulamento do complemento de produtividade e das gratificacións do persoal do Concello de San Sadurniño, polo que conforme cos artigos 49 e 70 da Lei 7/1985, do 2 de abril, exponse ao público por prazo de 30 días hábiles, a contar dende o día seguinte ao da publicación deste anuncio, durante o cal os interesados poderán examinalo na Secretaría do Concello e presentar as reclamacións que estimen oportunas. Transcorrido ese prazo sen presentarse reclamacións, suxestións ou alegacións, a aprobación do regulamento elevarase a definitiva. San Sadurniño, 3 de xuño de 2022. O alcalde-presidente Secundino García Casal.
08/06/2022 | Administración LocalMunicipal
Paderne
Anuncio padróns

Aprobados pola Xunta de Goberno Local, de vinte e sete de maio de dous mil vinte e dous, o Padrón de Recollida de Residuos Sólidos Urbanos, e o Padrón de Sumidoiros, Depuración de augas residuais e Canalización de pluviais do ano dous mil vinte dous, expóñense ó público polo prazo de un mes que se contará desde o día seguinte da data de publicación do presente anuncio no BOP durante o cal poderán presentarse as alegacións que se estimen convenientes, altas e baixas e demais reclamacións contra os mencionados Padróns.- De non presentarse alegacións ou reclamacións dentro do prazo establecido este acordo elevarase automaticamente a definitivo. Paderne 2 de xuño de 2022 O ALCALDE PRESIDENTE ASDO. CÉSAR LONGO QUEIJO
08/06/2022 | Administración LocalMunicipal
Vedra
Secretaría-Intervención
Publicidade presentación declaración de bens e actividades polos/as concelleiros/as art.75.7 da Lei 7/1985)

De acordo co establecido no artigo 75.7 da Lei 7/1985, do 2 de abril, Reguladora das bases do réxime local, dáse publicidade á presentación da declaración sobre bens patrimoniais e da declaración sobre causas de posible incompatibilidade e actividades que proporcionen ou poidan proporcionar ingresos económicos, por parte dos seguintes concelleiros cesantes e entrantes deste Concello. D. Jesus Teofilo Hakoumi Bernaldez D. Noam Soos Kuper Vedra, 03 de xuño de 2022 O Alcalde Asdo. Carlos Martínez Carrillo